बोले- मेरे और मनोज बाजपेयी जैसे टैलेंटेड एक्टर्स को बिग बजट फिल्मों में लीड रोल नहीं मिलता
Nawazuddin siddiqui said Makers do not spend 50 cr on him, Irrfan Khan and Manoj Bajpayee आज इंडस्ट्री में कई औसत दर्जे के एक्टर्स हैं जिन्हें सिर्फ इसलिए अटेंशन मिलता है क्योंकि उनके पास पैसा और पावरफुल दोस्त हैं।
अपने 24 साल के करियर में कई सुपरहिट फिल्में देने के बाद भी नवाजुद्दीन सिद्दीकी को एक बात का मलाल है। उनका कहना है कि मेकर्स उनके जैसे एक्टर्स को बड़े बजट की फिल्मों में लीड रोल ऑफर नहीं करते। हाल ही में दिए एक इंटरव्यू में एक्टर ने कहा कि मनोज बाजपेयी और इरफान खान जैसे कलाकारों के साथ कोई बड़े बजट की फिल्म नहीं बनाई गई। ऐसे एक्टर्स को मरने के बाद महान बताया जाता है पर जीते जी उन्हें वो सम्मान नहीं मिलता जिसके वो हकदार हैं।
औसत दर्जे के एक्टर्स को मिल रहा अटेंशन 
जूम एंटरटेनमेंट को दिए एक इंटरव्यू में नवाज ने कहा आज इंडस्ट्री में कई औसत दर्जे के एक्टर्स हैं जिन्हें सिर्फ इसलिए अटेंशन मिलता है क्योंकि उनके पास पैसा और पावरफुल दोस्त हैं। उनके ये दोस्त इंडस्ट्री में उनके लिए मौके बनाते हैं और उनका प्रमोशन भी करते हैं। हम भी ऐसे एक्टर्स के खिलाफ कुछ नहीं बोल सकते क्योंकि इनके पास ताकतवर दोस्त हैं।
जीते जी हमें सम्मान नहीं मिलता
वहीं बिग बजट फिल्मों में काम करने का मौका ना मिलने पर नवाज कहते हैं, 'चाहे इरफान खान हाें या मनोज बाजपेयी, कोई हमारे साथ बड़ी फिल्म नहीं बनाता। इंडस्ट्री में भले ही हमें महान एक्टर बुलाया जाता है पर कोई हम पर 50 करोड़ रुपए तक इन्वेस्ट नहीं करता। जब हम जैसे एक्टर्स मर जाते हैं तो हमें महान बुलाया जाता है पर जीते जी हमें वो इज्जत नहीं मिलती जिसके हम हकदार है।'
हाल ही में रिलीज हुई है 'जोगीरा सारा रा रा' 
नवाज की फिल्म 'जोगीरा सारा रा रा' हाल ही में सिनेमाघरों में रिलीज हुई है। इसमें उनके अपोजिट नेहा शर्मा हैं। इसके अलावा वे जल्द ही फिल्म ‘अफवाह’ में परिणीति चोपड़ा के अपोजिट नजर आएंगे। नवाज ने साल 1999 में आमिर खान स्टारर 'सरफरोश' से अपने करियर की शुरुआत की थी। बतौर लीड एक्टर उनकी पहली फिल्म 2012 में रिलीज हुई 'गैंग्स ऑफ वासेपुर' थी।